CELEX: 62018CN0737
Language: bg
Date: 2018-11-27 00:00:00
Title: Дело C-737/18 P: Жалба, подадена на 27 ноември 2018 г. от Португалска република срещу решението, постановено от Общия съд (четвърти състав) на 26 септември 2018 г. по дело T-463/16, Португалия/Комисия

28.1.2019   
            
            
               BG
            
            
               Официален вестник на Европейския съюз
            
            
               C 35/14
            
         
      Жалба, подадена на 27 ноември 2018 г. от Португалска република срещу решението, постановено от Общия съд (четвърти състав) на 26 септември 2018 г. по дело T-463/16, Португалия/Комисия
      (Дело C-737/18 P)
      (2019/C 35/18)
      Език на производството: португалски
      
         Страни
      
      
         Жалбоподател: Португалска република (представители: L. Inez Fernandes, P. Barros da Costa, P. Estêvão и J. Saraiva de Almeida)
      
         Друга страна в производството: Европейска комисия
      
         Искания на жалбоподателя
      
      
                  —
               
               
                  Обжалваното решение, тъй като съгласно посоченото решение Общият съд е отхвърлил жалбата за отмяна на Решение C(2016) 3753 (1) на Европейската комисия (ЕО) от 20 юни 2016 г.
               
            
                  —
               
               
                  Да отмени Решение C(2016) 3753 на Европейската комисия (ЕО) от 20 юни 2016 г., доколкото Съдът разполага с основания да уважи доводите на Португалската Република.
               
            
                  —
               
               
                  Да осъди Комисията да заплати съдебните разноски.
               
            
         Основания и основни доводи
      
      Португалската Република иска да бъде отменено обжалваното решение и вследствие на това да се отмени спорното решение на Комисията въз основа на следните пороци:
      
                  1)
               
               
                  
                     Грешка при прилагането на правото и нарушение на принципа на правна сигурност — нарушение на член 24 от Регламент (ЕО) № 73/2009 (2) и на разпоредбата на членове 54, параграф 1, буква в), втора алинея и член 71, параграф 1 от Регламент (ЕО) № 1122/2009 (3) и явно противоречие, водещо до грешка при прилагането на правото с установеното в точки 43 и 44 от обжалваното решение, доколкото като обявява, че второто основание, изтъкнато от Комисия следва да се отхвърли по същество, Общият съд приема по подразбиране, че португалската система за проверка на кръстосаното съответствие е ефикасна система за контрол и следователно, като е отхвърлил основанието и като не е отменил обжалваното решение на Комисията, Общият съд е допуснал явна грешка при прилагането на правото в противоречие с постановеното и е нарушил принципа на правна сигурност.
               
            
                  2)
               
               
                  
                     Грешка при прилагането на правото, противоречие с постановеното и нарушение на принципа на пропорционалност, доколкото обжалваното решение допуска в точка 41 несъмнена разлика между допустимост на финансирането и системата на кръстосано съответствие, а в точки 46 и 47, в противоречие на това приема, че общата сума на предоставената помощ на земеделските стопани полежи на корекция. В този смисъл в точка 43 от обжалваното решение е неправилно е изведен извод, че рискът за Фонда не може да бъде ограничен до доказателството за контрол и оставя в сила финансовата корекция на Комисията, приложена към целия разход, без това да е подходящо или необходимо за постигане на преследваната цел, като следователно е непропорционално. Това твърдение на Общия съд е в нарушение на разпоредбата на член 5 ДЕС, член 31, параграф 2 от Регламент № 1290/2005 (4) и член 50, параграф 1 от Регламент № 1122/2009, от които следва, че процентът на корекция се прилага само по отношение на частта от разхода, която е изложена на риск, а именно 1 %. Ето защо обжалваното решение съдържа явна грешка при прилагането на правото и е опорочено от непоследователност на мотивите, както и нарушава общите принципи и нормите, предвидени в параграф 2, алинеи първа и шества от Работния документ на Комисията AGRI-2005-64043, тъй като е приложил неправилно тези принципи и норми в нарушение също и на Работен документ DS/2010/29 REV на Комисията, както и принципа на пропорционалност.
               
            
         (1)  Решение за изпълнение (ЕС) 2016/1059 на Комисията от 20 юни 2016 година за изключване от финансиране от страна на Европейския съюз на някои разходи, направени от държавите членки в рамките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (нотифицирано под номер С(2016) 3753) (ОВ L 173, 2016 г., стр. 59).
      
         (2)  Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (EО) № 1290/2005, (EО) № 247/2006, (EО) № 378/2007 и за отмяна на Регламент (ЕО) № 1782/2003) (ОВ L 30, 2009 г., стр. 16).
      
         (3)  Регламент (ЕО) № 1122/2009 на Комисията от 30 ноември 2009 година за определяне на подробни правила за прилагане на Регламент (ЕО) № 73/2009 на Съвета относно кръстосано спазване, модулация и интегрираната система за администриране и контрол по схемите за директно подпомагане на земеделски производители, предвидени за посочения регламент, както и за прилагане на Регламент (ЕО) № 1234/2007 на Съвета относно кръстосано спазване по предвидената схема за подпомагане на лозаро-винарския сектор (ОВ L 316, 2009 г., стр. 65).
      
         (4)  Регламент (ЕО) № 1290/2005 на Съвета от 21 юни 2005 година относно финансирането на Общата селскостопанска политика (ОВ L 209, 2005 г., стр. 1; Специално издание на български език, 2007 г., глава 14, том 1, стр. 193).